**TEEÄÄRTE NIITMINE TÖÖVÕTULEPING nr ………**

 */hilisema digiallkirjaga kuupäev/*

**Kanepi Vallavalitsus** (registrikood 77000186) (edaspidi Tellija), mida esindab ………… alusel vallavanem ……….

ja

**……………….** (registrikood ………….),midaesindab ………….. alusel …………….. (edaspidi Töövõtja),

Tellija ja Töövõtja edaspidi koos nimetatud Pooled, eraldi Pool on kokku leppinud alljärgnevas:

1. **ÜLDTINGIMUSED**
	1. Lepingu objektiks on Kanepi valla teeäärte niitmine vastavalt Tellija poolt etteantud lähteülesandele ja tehnilisele kirjeldusele (edaspidi Töö).
	2. Teeäärte niidukilomeetrite ühe korra niitmise pikkus on 399,4 km (niidetavate teede kogupikkus on 199,7 km). Tellija kavandab teede niitmist kahel korral, juunis ja augustis.
	3. Lepingu lisaks on tehniline kirjeldus ja Töövõtja pakkumus.
	4. Töövõtja kinnitab, et on põhjalikult tutvunud Lepingu täitmise aluseks olevate lähteandmetega ja Töö tegemise piirkonnas valitsevate tingimustega.
	5. Töövõtja suhtleb Tellijaga eesti keeles. Kõik Lepinguga seotud dokumendid vormistatakse eesti keeles.
2. **LEPINGU KEHTIVUS JA TÄITMISE TÄHTAEG**
	1. Leping jõustub mõlema poole allkirjastamise hetkest ning kehtib kuni lepinguliste kohustuste täitmiseni.
	2. Lepingu lõpptähtaeg 31.10.2022.
3. **LEPINGU HIND JA TASUMINE**
	1. Töö teostamise maksumus on **……. eurot/km (niidukilomeeter)**, millele lisandub käibemaks (kokku …….. eurot).
	2. Lepingus käsitletud ühikhind on niidukilomeetri hind.
	3. Niitmise mahud on arvutatud Tellija poolt koostatud tabeli abil.
	4. Lepingu kogumaksumus sõltub tööde tegelikust mahust, mis korrutatakse punktis 3.1 toodud töö ühikuhinnaga.
	5. Niitmise kogumaht võib varieeruda 10% ulatuses punktis 1.2 toodud eeldatavast mahust.
4. **POOLTE ÕIGUSED JA KOHUSTUSED**
	1. Töövõtja kohustub teostama Töid Lepingus sätestatud tingimustel, korras ja kvaliteediga, tagades Tööde õigeaegse alustamise ja teostamise Tellija poolt etteantud teedel.
	2. Töövõtja kohustub andma Tellijale tööde käigust aru tema esimesel nõudmisel ja arvestama tema juhistega töö tegemise kohta.
	3. Töövõtja kohustub Tellija esindajat koheselt teavitama, kui ilmnevad asjaolud (tehnika purunemine jms), mille tõttu pole võimalik Töid teostada vastavalt Lepingus toodud tööde tehnilisele kirjeldusele.
	4. Töövõtjal on õigus Tellija kirjalikul nõusolekul sõlmida Lepingus nimetatud Tööde tegemiseks alltöövõtulepinguid.
	5. Tellija kohustub tasuma Töövõtjale Lepingule vastava töö eest Lepingu punktis 3.1 kokkulepitud ühikhinna alusel.
	6. Tellija edastab Töövõtjale enne tööde algust täpsustatud teede nimekirja ja kaardid.
5. **TÖÖDE ÜLEANDMINE-VASTUVÕTMINE**
	1. Tööde üleandmiseks-vastuvõtmiseks koostab Töövõtja teostatud Tööde aruande ja saadab selle kooskõlastamiseks Tellija kontaktisikule.
	2. Tasumine toimub peale töö teostamist ja tööde aruande kinnitamist.
	3. Kontrolli lepingus ettenähtud tööde teostamise mahu ja kvaliteedi üle teostab Tellija kontaktisik.
	4. Tellija esindaja on kohustatud saadud aktidele 5 tööpäeva jooksul alla kirjutama või esitama kirjaliku põhjenduse allakirjutamisest keeldumise kohta.
6. **VASTUTUS**

TÖÖVÕTJA VASTUTUS

* 1. Töövõtja vastutab Lepingu rikkumise eest, kui töö ei vasta Lepingule.
	2. Töövõtja vastutab ka kõigi alltöövõtjate poolt tehtud tööde Lepingule vastavuse eest.
	3. Tellijal on õigus Leping üles öelda, kui Töövõtja rikub korduvalt Lepinguga võetud kohustusi. Pretensioonid Lepingule mittevastava töö kohta esitab Tellija Töövõtjale kirjalikult.

 TELLIJA VASTUTUS

* 1. Töövõtjal on õigus Leping üles ütelda, kui Tellija rikub Lepinguga võetud kohustusi.
1. **MUUD TINGIMUSED**
	1. Poolte kontaktisikud:
		1. Tellija kontaktisik: ……………………, e-post …………….., tel:......................
		2. Töövõtja kontaktisik:…………………., e-post: ……………………, tel: ……………………..
	2. Lepingust tulenevad vaidlused püütakse lahendada Poolte läbirääkimiste teel. Kui Pooled ei jõua kokkuleppele, kuuluvad vaidlused lahendamisele Tartu Maakohtus.
	3. Lepingu tingimusi võib muuta vaid poolte kirjalikul kokkuleppel.
2. **POOLTE REKVISIIDID**

|  |  |
| --- | --- |
| TELLIJA | TÖÖVÕTJA |
| Kanepi Vallavalitsus |  |
| registrikood: 77000186 |  |
| Turu põik 1, 63101, Kanepi alevik |  |
|  |  |
| */allkirjastatud digitaalselt/* | */allkirjastatud digitaalselt/* |
|  |  |
|  |  |
|  |  |